પરિણીતિ ચોપરા હાલમાં પોતાનું નવું ઘર સજાવવામાં વ્યસ્ત છે. છેલ્લા થોડા સમયથી તે આ જ મિશન પાછળ પડી છે. પરિણીતિ કહે છે, ”મુંબઈમાં ઘર બનાવવું સૌથી મુશ્કેલ કામ છે. તે માટે ખૂબ જ મહેનત કરવી પડે છે. તમારી મનપસંદ જગ્યાએ ફ્લેટ શોધવો ખૂબ જ કષ્ટદાયક છે.” હાલમાં તે ફ્લેટમાં ઇન્ટિરિયર ડેકોરેશનનું કામ કરી રહી છે. તે કહે છે, ”તમારી મરજી મુજબનું ઘર બનાવવા તમારે ઘણો સમય પણ આપવો પડે છે ત્યારે જ તમારું મન માને છે.” તે કહે છે, ”છેલ્લા કેટલાય સમયથી મારું ધ્યાન મિશન આશિયાના પર હતું. મારી એક ફિલ્મ રેડી છે. આ ઉપરાંત મારી પાસે એકાદ-બે ફિલ્મની સ્ક્રિપ્ટ આવી હતી, પરંતુ મને સારી ન લાગી. ફિલ્મમાં કેટલાક ઇન્ટિમેટ સીન છે અને તે ફરજિયાત કરવા પડશે. એક હદ સુધી આવા સીન ઠીક છે, પરંતુ જો તે કહાણીની ડિમાન્ડ જ ન હોય તો કરવાની જરૂર હોતી નથી. ફિલ્મમાં આવા સીન પરાણે એડ કરાયા હતા, તેથી મેં ફિલ્મ કરવાની ના કહી દીધી.”